internet vaartha 104 Views
హైదరాబాద్‌ : కార్పొరేట్‌ నాయకత్వంలో మానవవనరుల నిర్వహణ పరంగా సంక్లిష్టమైన సవాళ్లు ఎదురవుతున్నాయని బ్రాడ్‌రిడ్జ్‌ ఆర్థిక సేవలసంస్థ ఎండి వి లక్ష్మీకాంత్‌ పేర్కొన్నారు. మానవ వనరులపై సిఐఐ తెలంగాణ నిర్వహించిన ప్రత్యేక సదస్సులోపాల్గొని ప్రసంగించారు. సమాచార లోపం కొంత ఇందుకు ఉకారణం అవుతున్నదని, కీలకమైన సవాళ్ల సమయంలో తీసుకునే నిర్ణయాలు కూడా స్పష్టమైన ఫలితాలుఇవ్వడంలో చిక్కులు ఎదురవుతాయన్నారు. కార్పొరేట్‌ రంగం ప్రస్తుతం తమకు ఎవరు పోటీదారులన్న అంశం పై స్పష్టతకు రాలేకపోతున్నదని అన్నారు. ఇదే కీలకమైన సమస్యగాఉందని, ఈసమస్య వల్ల కార్పొరేట్‌రంగానికి మరింత సంక్లిష్ట పరిస్థితులు ఎదురవుతున్నాయన్నారు. మానవ వనరుల నిపుణు లతో లక్ష్మీకాంత్‌ అన్ని అనుభవాలు అభిప్రాయాలను పంచుకున్నారు. నిర్ణయా లు తీసుకోవడంలో ఐటి కీలకపాత్ర వహిస్తుందని, నిర్ణయాల్లో కార్పొరేట్లకు అధికార వికేంద్రీకరణ, కేంద్రీకరణలు అత్యంత కీలకం అవుతాయన్నారు. లక్నో ఐఐఎం ప్రొఫెసర్‌ దేభశీష్‌ ఛటర్జీ మాట్లాడుతూ మానవవనరుల నిర్వహణ, మానవనరుల ధోరణులపై తన అభిప్రాయాలను వెల్లడించారు. వృద్ధి లక్ష్యంగా పనిచేయాల్సిన అవసరం ఎంతో ఉందన్నారు. ఇందుకు సంబంధించి స్థిరమైన మానసిక చిత్తంతో వ్యవహరించాల్సిఉంటుందని అన్నారు. కొన్ని సందర్భాల్లో ధృఢచిత్తం ఉన్న వ్యక్తుల వైఖరి అవినీతికిసైతం దారితీస్తుందని అన్నారు. పని తీరుపైనే ఆధారపడకుండా మానవవనరుల నిర్వహణలో యాజమాన్యాలు వారి కున్న సామర్ధ్యం అంచనావేయాల్సి ఉంటుందని అన్నారు. మారుతున్న ధోర ణులకు అనుగుణంగా కార్పొరేట్‌ యాజమాన్యాల్లో మార్పులు అవసరం అవుతాయని ఎప్పటికప్పుడు వన రులను ఆధునీకరించుకోవాల్సిన అవసరం ఉంటుంద న్నారు. సిఐఐ ఆంధ్రప్రదేశ్‌ మాజీ ఛైర్మన్‌ ప్రదీప్‌ ధోబాలే మాట్లాడుతూ మానవనరుల పరంగా ఉద్యో గులు కార్మికుల్లో నైపుణ్యం, విజ్ఞానం, శిక్షణ, అను భవం, సరళీకృతవైఖరులు, వివిధ మెళుకు వలను జోడించడం వంటివి ఎంతో కీలకం అవుతాయని అన్నారు. సిఐఐ తెలంగాణ హెచ్‌ఆర్‌, ఐఆర్‌ ప్యానెల్‌ డైరె క్టర్‌ ఉమా దేవగుప్తాపు వందన సమర్పణ చేశారు. మొత్తం 200 మందికిపైగా మానవవనరుల నిపుణులు ఈ సదస్సులో పాల్గొన్నారు. వీరిలో మేధావులు, నిపుణులుగా ఉన్న సింక్రోని ఫైనాన్షియల్‌ సీనియర్‌వైస్‌ ప్రెసిడెంట్‌ మీర్‌ ఫైసల్‌ ఉద్దీన్‌, సైకుల్‌ సిఇఒ దీనానాధ్‌ హరపణహళ్లి, జిఎంఆర్‌ హైదరాబాద్‌ విమానాశ్రయం చీఫ్‌ హెచ్‌ఆర్‌ అధికారి వెంకటేష్‌ పాలభట్ల తదితరులు ఉన్నారు.